Drie in hof ná Jeffreysbaai-man se moord | Maroela Media
Johan Marais (Foto: Johan Marais, Facebook)
Viwe Dabhoyi (37), Sibusiso Doyi (26) en Khayalethu Dyindyolo (25) bly in aanhouding.
Marais het Saterdag, omstreeks 02:20 by sy huis in Silver Treeweg in Jeffreysbaai ŉ geraas gehoor en gaan ondersoek instel, het kapt. Gerda Swart, woordvoerder van die polisie, gesê. “Onbekende persone het hom oorval en skote is gevuur. Marais is noodlottig gewond.”
Die aanvallers het te voet van die toneel weggevlug en die polisie in Jeffreysbaai is dadelik in kennis gestel. “Gemeenskapslede het verdagte persone in hul erwe opgemerk en dit aangemeld. Die polisie het dadelik ondersoek ingestel en die eerste man is in hegtenis geneem. Nog twee persone is in Oceanview in Jeffreysbaai in hegtenis geneem,” het Swart bygevoeg.
Die drie persone is ure ná die moord in hegtenis geneem.
Die mans moet op 28 Augustus weer in die hof verskyn op aanklagte wat strek van huisbraak en diefstal tot moord. Die ondersoek duur voort.
Marais was stigterslid en voorsitter van die Jeffreys Bay Classic Car Club.
Jeffreysbaai Johan Marais
My kollegas ken Johan baie goed deur die Ou motor Klubs en was baie geskok oor die moord. So onnodig. Mense, installeer kameras wat op jou selfoon reflekteer so dra daar probleme is. Jy kan 10 000 km weg wees of slegs 10 meter. Ons moet net meer paraat wees.
Het tot 2015 in JBay gewoon. Daar het inbrake plaasgevind so twee weke nadat bouers of ander werkers op jou perseel gewerk het. My Sus woon in ‘n gewilde kompleks in JBay, twee keer mense vas laat slaap deur middel van spuitgoed, gelukkig net selfone, tablette en TV’s gevat. Mense ongedeerd, dankbaar!! Innige simpatie met familie en vriende. So onnodig, vertrou op God, Hy bring berusting, ek is daardeur met my seun, my enigste kind. RIV Johan.
Lobinzer · 1 jaar gelede
Hoekom beskryf die media bie dié as ‘n rassemoord nie?
Moordenaars behoort niks beter as net die doodstraf te kry nie, die feit dat die doodstraf weggevat is is n uitnodiging tot moord vir die ….
Ek het niks hiervan op SABC nuus gesien nie,of het ek dit net gemis? weet iemand dalk of dit uitgesaai was ?